text: Samler underskrifter på cykel
  03 maj 2011 kl. 15.10
  To tamiler er i gang med en cyklende protest. I dag var de i Kolding undervejs til den Internationale Straffedomstol i Haag i Holland. 
  De to tamiler er fra Struer. De har tidligere marcheret fra Herning til København for at protestere mod overgrebene på det tamilske mindretal i Sri Lanka.
  
  Venter på svar
  Sidste år skrev de for første gang til den Internationale Straffedomstol via deres advokat Bjørn Elmquist. De ville undersøge  muligheden for at sagsøge den Srilankanske regering for forbrydelser mod tamiler. Men de har ikke fået noget svar, så nu cykler de til Haage for at få et svar. 
  De cyklende tamiler forsøger at nå frem til Haag den 18. maj, når eksil-tamiler fra hele Europa arrangerer en demonstration. Den 18. maj 2009 var dagen, da den største massakre på tamiler fandt sted. Det var også den dag, en gruppe tamilske oprørere overgav sig til Sri Lankas hær og blev henrettet. 
  De cyklende tamiler samler protest-underskrifter hele vejen til Haag.
  